Diari Oficial de la Generalitat Valenciana


Sumari del DOGV 9983, del 14-11-2024 (2024/11858)

RESOLUCIÓ de 8 de novembre de 2024, del Vicerectorat d’Investigació, per la qual es convoca una oferta pública d'un contracte de personal investigador predoctoral en formació emmarcada en l'Ordre de 27 de desembre de 2023, per la qual s'aprova la convocatòria de tramitació anticipada per a l'any 2023 del procediment de concessió d'ajuts a projectes de generació de coneixement i actuacions per a la formació de personal investigador predoctoral associades a aquests projectes, del Pla estatal de recerca científica, tècnica i d'innovació 2021-2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9983

Data del DOGV
:   14-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11355

CVE
:   TXIC-B-8955-98256

Data del document
:   08-11-2024

Organisme emissor
:   Universitat Jaume I de Castelló

Tipus de document
:   Resolució

En el marc del Pla estatal de recerca científica, tècnica i d'innovació 2021-2023, per [l'Ordre CIN/1025/2022, de 27 d'octubre](https://www.boe.es/diario_boe/txt.php?id=OWB-L-7617-85874), es van aprovar les bases reguladores per a la concessió d'ajudes públiques corresponents a diversos programes i subprogrames del Pla estatal de recerca científica  i tècnica i d'innovació 2021-2023, la gestió del qual correspon a l'Agència Estatal d’Investigació.

En aplicació de les bases reguladores esmentades, mitjançant l'Ordre de 27 de desembre de 2023 es va aprovar la convocatòria de tramitació anticipada per a l'any 2023 del procediment de concessió d'ajuts a [Projectes de Generació de Coneixement](https://www.aei.gob.es/convocatorias/buscador-convocatorias/proyectos-generacion-conocimiento-2023/convocatoria-1)  i a actuacions per a la formació de personal investigador predoctoral associades a aquests projectes, en el marc del Pla estatal de recerca científica, tècnica i d'innovació 2021-2023.

Una de les actuacions dins de les ajudes «Projectes de generació de coneixement» és la formació de personal investigador predoctoral, a fi de formar noves generacions de professionals per tal d'adquirir les competències necessàries per a la recerca dins d'equips de recerca de primer nivell.

Amb data 22 de juliol de 2024 es va publicar la proposta de resolució provisional del procediment de concessió d’ajudes 2023 a projectes de generació de coneixement i a actuacions per a la formació de personal investigador predoctoral associades a aquests projectes, en el marc del Programa estatal per impulsar la investigació cientificotècnica i la seva transferència, del Pla estatal de recerca  científica, tècnica i d'innovació 2021-2023.

Per aquests motius,

RESOLC

*Primer*

Convocar una oferta pública d'un contracte de personal investigador predoctoral en formació emmarcada en l'Ordre de 27 de desembre de 2023, per la qual s'aprova la convocatòria de tramitació anticipada per a l'any 2023 del procediment de concessió d'ajudes a projectes de generació de coneixement i a actuacions per a la formació de personal investigador predoctoral associades als projectes esmentats, en el marc del Pla estatal de recerca  científica, tècnica i d'innovació 2021-2023.

*Segon*

Aprovar les bases que regeixen aquesta convocatòria, que consten en l’annex I, i acordar-ne la publicació al [Tauler d’Anuncis Oficials de la Universitat Jaume I (TAO-UJI](https://www.uji.es/seu/info-adm/tao/)) i al *Diari Oficial de la Generalitat Valenciana*.

*Tercer*

Aquesta convocatòria, les bases i tots els actes administratius que se’n deriven, així com les actuacions de la comissió avaluadora, poden ser impugnats per part de les persones interessades en els casos i en la forma que estableix la Llei 39/2015, d’1 d’octubre, del procediment administratiu comú de les administracions públiques.

Així mateix, l’Administració, si escau, pot revisar els acords de la comissió avaluadora d’acord amb l’esmentada norma.

Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, pot interposar-se, amb caràcter potestatiu, recurs de reposició davant el mateix òrgan que l’haja dictada, en el termini d’un mes comptador des de l’endemà de la publicació d’aquesta resolució, o bé, directament, una demanda laboral davant els jutjats socials de la ciutat de Castelló de la Plana, dins del termini de dos mesos des que s'haja d'entendre esgotada la via administrativa, llevat que s'interpose una acció derivada d’acomiadament o qualsevol altra subjecta a termini de caducitat, i en aquest cas el termini d’interposició de la demanda serà de vint dies hàbils, terminis que es comptaran des que s’haja produït l’acte o la notificació de la resolució impugnada o des que s'haja d'entendre esgotada la via administrativa en els altres casos. Tot això de conformitat amb el que es disposa en l’article 69 de la Llei 36/2011, de 10 d’octubre, reguladora de la jurisdicció social, en la redacció donada per la disposició final tercera de la Llei 39/2015, d’1 d’octubre, del procediment administratiu comú de les administracions públiques.

  

Castelló de la Plana, 8 de novembre de 2024

(p. d. DOGV 9349, 27.05.2022)

Jesús Lancis Sáez

Vicerector d'Investigació

Esta disposició conté annexos. Consulteu-ne la versió en PDF.